Bobijs Ansers

**Roberts Viljams «Bobijs» Ansers** (;  — ) bija ASV autosportists. Viņš bija trīskārtējs *[[Indianapolis 500]]* sacensību uzvarētājs, kā arī divkārtējs ASV *[[Champ Car]]* čempions.

Vairāki Ansera ģimenes locekļi arī ir nodarbojušies ar autosportu, tostarp viņa brāļi Džerijs un Els, brāļadēls Els jaunākais, kā arī dēls Robijs.

## Dzīvesgājums

### Dzīves sākums un privātā dzīve
Ansers piedzima Kolorādospringsā (Kolorādo štats ASV). Viņš bija trešais no četriem brāļiem. Kad viņam apritēja viens gads, ģimene pārcēlās uz Albukerki Ņūmeksikas štatā. Ansera tēvs Džerijs, kā arī tēvoči Lūiss un Džo, nodarbojās ar autosportu, un kopš 1926. gadā piedalījās *[[Pikes Peak International Hill Climb]]* Kolorādo štatā. Lūiss ir deviņkārtējs šo sacensību uzvarētājs.

Viņa brālis Džerijs 1958. gadā kļuva par pirmo Anseru, kas ir piedalījies *[[Indianapolis 500]]*, taču gadu vēlāk gāja bojā šo sacensību treņinbraucienos. 1965. gadā Bobija brālis Els debitēja *Indianapolis 500* un 1970. gadā, divus gadus pēc Bobija, izcīnīja savu pirmo uzvaru šajās sacensībās. Els Ansers šajās sacensībās uzvarēja arī 1971., 1978. un 1987. gadā, un ir viens no četriem braucējiem, kas četras reizes ir uzvarējuši *Indianapolis 500*.

Ar autosportu ir nodarbojies arī Bobija dēls Robijs Ansers. Viņš trīs reizes piedalījās *Indianpolis 500*, un 1998. gadā sasniedza savu labāko rezultātu — 5. vietu. Bobijam bija vēl viens dēls — Bobijs jaunākais, kā arī divas meitas — Sindija un Džerija.

Anseru ģimenei pieder Anseru sacīkšu muzejs () Albukerkē.

### ''Pikes Peak''
Bobijs Ansers sāka nodarboties ar autosportu 1949. gadā, sākotnēji piedaloties *modified* sacensībās. No 1958. līdz 1963. gadam viņš sešus gadus pēc kārtas uzvarēja *[[Pikes Peak International Hill Climb]]*. Viņa uzvaru sēriju pārtrauca viņa brālis Els.

Bobijs Ansers *Pikes Peak* sacensībās ir uzvarējis desmit reizes, kas ir šo sacensību rekords. Savu pēdējo uzvaru viņš izcīnīja 1986. gadā pēc 12 gadus ilgas prombūtnes, uzstādot jaunu trases rekordu.

### USAC un ''Indy Car'' čempionāti
Ja neskaita *Pikes Peak* sacensības, kuras 1950. gados bija daļa no USAC *Champ Car* sezonas, Bobijs Ansers 1962. gadā debitēja *Champ Car* sacensībās. 1963. gadā viņš pirmoreiz piedalījās *[[Indianapolis 500]]* sacensībās. 1967. gadā viņš *[[Mosport Park]]* trasē izcīnīja savu pirmo *Champ Car* uzvaru.

thumb|Automašīna, ar kuru Ansers uzvarēja 1968. gada ''Indianapolis 500''
1968. gadā Bobijs Ansers pirmoreiz uzvarēja *Indianapolis 500*. Tā bija pirmā reize šo sacīkšu vēsturē, kad uzvarētāja auto bija aprīkots ar turbo dzinēju. Tajā pašā gadā Ansers pirmoreiz izcīnīja USAC *Champ Car* titulu.

No 1972. līdz 1978. gadam Ansers pārstāvēja Dena Gērnija *All American Racers* komandu. 1974. gadā viņš izcīnīja savu otro un pēdējo *Champ Car* titulu. 1975. gadā Ansers otro reizi uzvarēja *Indianapolis 500*. Lietus dēļ sacīkste tika pabeigta pēc 174 apļiem iecerēto 200 vietā.

1979. gadā Ansers pievienojās *[[Team Penske]]* un piedalījās CART čempionātā. *Penske* komandā jau brauca jaunais Riks Mīrss, un Ansers tika nolīgts savas lielās pieredzes dēļ. 1981. gadā Ansers strīdīgos apstākļos izcīnīja savu trešo un pēdējo *Indianapolis 500* uzvaru. 149. aplī, kamēr trasē bija drošības mašīna, Ansers un Mario Andreti iebrauca boksos. Izbraucot ārā, Ansers apsteidza astoņas mašīnas, bet Andreti — divas. Ansers uzvarēja, par dažām sekundēm apsteidzot Andreti, taču nākamajā rītā viņam tika atņemta uzvara. Pēc piecus mēnešus ilga tiesas procesa uzvaru tomēr piešķīra Anseram. Pēc šīs sezonas viņš beidza savu karjeru.

### Citas sacensības
Ansers 1968. gadā piedalījās divos *[[Formula 1]]* pasaules čempionāta posmos *[[British Racing Motors]]* komandas sastāvā. Viņš kvalificējās , bet netika pielaists startam, jo mazāk nekā 24 stundas pirms tā piedalījās sacensībās ASV. Tā paša gada  Ansers startēja, bet izstājās dzinēja defekta dēļ.

Ansers no 1969. līdz 1973. gadam piedalījās četros NASCAR posmos.

### Nāve
Bobijs Ansers nomira 2021. gada 2. maijā savās mājās Albukerkē.

## Atsauces

## Ārējās saites